เรือนเสน่หา

เรือนเสน่หา เป็นละครโทรทัศน์ แนวละครดราม่า พีเรียด ผลิตโดยเอ็กแซ็กท์และซีเนริโอ บทประพันธ์และบทโทรทัศน์โดย ชวนนท์ สารพัฒน์, อภิศรา วงศร, วรรณถวิล สุขน้อย กำกับการแสดงโดย ฉัตรชัย สุรสิทธิ์, สันต์ ศรีแก้วหล่อ นำแสดงโดย ศักดิ์สิทธิ์ แท่งทอง, น้ำทิพย์ จงรัชตวิบูลย์, พิมพ์มาดา บริรักษ์ศุภกร, โสภิตนภา ชุ่มภาณี, อาณัตพล ศิริชุมแสง,รัญญา ศิยานนท์ และณหทัย พิจิตรา

ออกอากาศทางสถานีวิทยุโทรทัศน์กองทัพบกช่อง 5 ทุกวันจันทร์–อังคาร เวลา 20:10–21:40 นาฬิกา ตั้งแต่วันที่ 22 เมษายน พ.ศ. 2556–9 กรกฎาคม พ.ศ. 2556 และออกอากาศรีรันทางแอ็กซ์ แชนแนล ทุกวันจันทร์–อังคาร เวลา 09:00, 18:30, 22:30 นาฬิกา ตั้งแต่วันที่ 20 พฤษภาคม พ.ศ. 2556–6 สิงหาคม พ.ศ. 2556 และล่าสุดทางสถานีวิทยุโทรทัศน์กองทัพบกช่อง 5 ได้นำละครเรื่องนี้มาออกอากาศรีรันให้ชมอีกครั้งทุกวันจันทร์–อังคาร เวลา 20:10–21:25 น.

คุณหลวงผู้รักความยุติธรรม เด็ดขาด น่าเกรงขาม แต่งงานมาหลายปี แต่ยังไม่มีทายาทพยายามคิดหาวิธีมีทายาท โดยที่ไม่รู้ว่าสิ่งที่ตนเองต้องการนั้น ทำให้บรรดาเมียต้องแก่งแย่ง และเข่นฆ่ากันเอง
ภรรยาคนแรกของคุณหลวงปราบ ชมนาดถือตัวว่าเป็นถึงลูกเจ้าพระยา จึงหยิ่งในชาติกูล ถือยศ ถือเกียรติ ภายนอกดูสงบ เยือกเย็น แต่ภายในคอยอิจฉาริษยาบรรดาเมียคนอื่นๆกลัวจะมีทายาทก่อนตน
ภรรยาคนที่สองของคุณหลวงปราบ เป็นลูกสาวของข้าหลวงเมืองเชียงใหม่ เอื้องคำเป็นคนสวยร้อนแรง นิสัยเจ้าอารมณ์ เอาแต่ใจ เจ้าคิดเจ้าแค้น ปากร้าย ขี้อิจฉาริษยา ไม่ยอมลงให้ชมนาด จึงทะเลาะกันบ่อยๆ
ภรรยาบ่าวคุณหลวง เป็นคนดีไม่เคยลืมตัว ไม่เคยคิดแย่งความรัก หรือความเป็นใหญ่จากเมียคนไหน มีความเจียมตัว ซื่อสัตย์และจิตใจดีของมะลิ ทำให้คุณหลวงรักและเอ็นดู ทำให้ชมนาดและเอื้องคำไม่พอใจ
บ่าวในเรือนคุณหลวง เป็นคนซื่อ จิตใจดี รักใครรักจริง
หลงรักมะลิ คอยช่วยเหลือคุ้มครองมะลิทุกอย่าง
บ่าวคนสนิทของชมนาด เป็นพี่เลี้ยงชมนาดตั้งแต่เล็ก จึงรักและเทิดทูนชมนาดยอมทำได้ทุกอย่างเพื่อความสุขของชมนาด 
จะเป็นคนปกป้องชมนาดแม้ว่าจะต้องเอาชีวิตเข้าแลก
บ่าวที่ซื่อสัตย์แต่ขาดสติปัญญาของเอื้องคำ รักเอื้องคำมาก 
คอยช่วยเหลือเอื้องคำรับมือกับชมนาด แต่มักทำอะไรพลาดเสมอ เลยตกเป็นที่ระบายอารมณ์ของเอื้องคำอยู่บ่อย

ภรรยาคนที่สามของคุณหลวง เป็นบ่าวอยู่ในเรือน หลานสาวของยายพิศ น้องสาวของไอ้มิ่ง ไม่ค่อยมีปากมีเสียง และมักเกรงใจเอื้องคำและชมนาด
เพื่อนสนิทของคุณหลวง เป็นหมอประจำตระกลู คอยช่วยเหลือให้คำปรึกษากับคุณหลวงในทุกเรื่อง
ชาวจีนเจ้าของโรงฝิ่นในพระนคร เคยเอาของมากำนันคุณหลวงที่เรือน จนได้พบเอื้องคำ ก็ถูกใจในความสวยทันที หลังจากเอื้องคำต้องออกจากเรือนคุณหลวงไปเถ้าแก่ซ้งก็รับเอื้องคำไปเป็นภรรยาของตน
เป็นบ่าวอยู่รับใช้บ้านคุณหลวงมาตั้งแต่รุ่นเจ้าคุณพ่อของคุณหลวง เป็นข้าเก่าเต่าเลี้ยงที่ซื่อสัตย์และจงรักภักดีมาก เป็นคนคอยดูแลบ่าวไพร่ในโรงครัว เป็นป้าของมิ่งและสร้อย
ลูกชายของมะลิกับคุณหลวง เป็นแฝดคนน้องที่มะลิช่วยจากกองไฟเอาไว้ได้ เมืองนั้นเป็นคนใจร้อน มุทะลุ เอาจริงเอาจัง แข็งแกร่ง เห็นถูกเป็นถูก เห็นผิดเป็นผิด ยอมหักไม่ยอมงอ เมืองคอยปกป้องดูแลมะลิและน้อง เป็นที่พึ่งให้มะลิและสายหยุดได้
ลูกสาวของคุณหลวงไว เพื่อนของคุณหลวงธำรงฯ ที่เป็นหมอ ด้วยความที่เรียนที่โรงเรียนฝรั่ง ทำให้เดือนเป็นหญิงสาวที่มีความมั่นใจ ทันสมัย เรียนเก่ง พูดภาษาฝรั่งเศสได้ รักความถูกต้อง ชอบช่วยเหลือผู้อื่น เดือนถูกหมั้นหมายให้กับสุข แต่เดือนไม่สนใจเรื่องคู่ครอง มองสุขเป็นแค่เพียงพี่ชายเท่านั้น เดือนมีน้ำใจและนิสัยดีแต่มักจะมีปากเสียงกับเมืองเสมอ ยิ่งเมื่อเดือนมาช่วยให้สุขกับสายหยุดได้คบหากัน เดือนยิ่งขัดแย้งกับเมือง
ลูกชายของคุณหลวงกับมะลิ เป็นแฝดคนโตที่อี่เก็บมาให้ชมนาดเลี้ยง เมื่อเป็นลูกชายคนแรกของบ้าน ทำให้คุณหลวงรักมากผิดกับชมนาด ที่ไม่ค่อยใส่ใจสุข สุขเป็นเด็กใฝ่ดี กตัญญู ขยัน 
เรียนเก่ง ได้ทำงานราชการอย่างที่คุณหลวงตั้งใจเอาไว้ ได้อย่างใจคุณหลวงทุกอย่าง แม้สุขจะน้อยใจอยู่ลึกๆ ว่าชมนาดรักเทพมากกว่าตน แต่สุขก็ไม่เคยคิดอิจฉาเทพ อี่นั้นคอยให้ความรักและความห่วงใยสุขมาตั้งแต่เด็ก ทำให้สุขผูกพันกับอี่
เป็นลูกสาวของสาย ผู้หญิงที่ไอ้มิ่งและมะลิขอติดเรือมาด้วย เข้าใจว่าตนเองเป็นลูกมะลิกับมิ่ง สายหยุดเป็นคนจิตใจดี สวย หัวอ่อน ด้วยการอบรมเลี้ยงดูของมะลิ ทำให้สายหยุดงดงามทั้งหน้าตาและจิตใจ อ่อนหวาน เจียมตัว สายหยุดมีฝีมือการทำอาหารเหมือนมะลิ รักแม่และพี่ชายมาก 
ลูกชายของคุณหลวงและชมนาด สนุกสนาน ร่าเริง สดใส กะล่อนนิดๆ ชอบเที่ยวมากกว่าเรียน แม้เทพจะเรียนไม่เก่งเท่าสุข แต่เทพก็ไม่ได้เก็บมาใส่ใจ เทพมองโลกในแง่ดีเสมอ 
เทพถูกชมนาดเลี้ยงมาอย่างตามใจ ทำให้เทพชอบอ้อนชมนาด จนบางครั้งชมนาดถึงกับช่วยเทพปิดบังความผิด เมื่อเทพได้พบกับชวนชม ก็ตกหลุมรักชวนชมแต่แรกเห็นทันที ยิ่งเห็นความสวยลึกลับของชวนชม เทพก็ยิ่งอยากอยู่ใกล้
ลูกสาวของชมนาดที่เอื้องคำขโมยไป สวย ลึกลับ แม้ชวนชมจะเติบโตมาในย่านคนจีนแต่ชวนชมก็ได้รับการเลี้ยงดูแบบผู้ดีอย่างเพียบพร้อม ทำให้เก่งทุกด้านเฉกเช่นสาวชาววัง ไม่ว่าจะเป็นร้อยมาลัย อาหารชาววัง ชวนชมเชื่อฟังเอื้องคำทุกอย่างเพราะเชื่อว่าเอื้องคำเป็นคนที่รักและหวังดีกับตนอย่างแท้จริง ชวนชมไม่รู้เลยว่าตนเองตกเป็นเครื่องมือการแก้แค้นของเอื้องคำ